Paġna Il-produtturi tal-Unjoni jistgħu jippreżentaw talba bil-miktub għal rieżami. Din it-talba trid tinkludi biżżejjed evidenza li l-iskadenza tal-miżuri aktarx twassal għat-tkomplija jew għar-rikorrenza ta' dumping u dannu. Jekk il-Kummissjoni tiddeċiedi li tagħmel rieżami tal-miżuri kkonċernati, l-importaturi, l-esportaturi, ir-rappreżentanti tal-pajjiż tal-esportazzjoni u l-produtturi tal-Unjoni mbagħad jingħataw l-opportunità li jelaboraw, jirrifjutaw jew jikkummentaw dwar il-kwistjonijiet imsemmija fit-talba għal rieżami. Dan l-avviż huwa ppubblikat f'konformità mal-Artikolu 11(2) tar-Regolament (UE) 2016/1036. Dan l-avviż jikkonċerna l-impriżi li ġejjin: Aperam Alloys Imphy SAS, ("Aperam", il-Lussemburgu), sussidjarja li hija proprjetà kollha kemm hi ta' Aperam S.A. Tekna Plasma Europe SAS ("Tekna", in-Norveġja), sussidjarja indiretta ta' Arendals Fossekompani ASA. Aperam u Tekna jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll bi sħab ta' ImphyTek Powders. Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi f'impriża konġunta (joint venture, JV). Aperam: manifattura u bejgħ ta' azzar inossidabbli, azzar tal-elettriku u ligi tal-azzar ta' speċjalità bi klijenti f'aktar minn 40 pajjiż, Tekna: manifattura ta' atomizzaturi tagħmir periferali biex issir il-produzzjoni ta' trabijiet metalliċi, ImphyTek Powders: manifattura u bejgħ ta' trab minn ligi tal-nikel. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Iż-żona ġeografika hija emendata kif ġej: "Il-fażijiet kollha tal-produzzjoni għandhom isiru fiż-żona ġeografika, li l-perimetru tagħha jkun jinkludi t-territorju tal-muniċipalitajiet li ġejjin, fid-dipartiment ta' Maine-et-Loire, abbażi tal-kodiċi ġeografiku uffiċjali tal-2018: Bouchemaine, Chalonnes-sur-Loire, Champtocé-sur-Loire, Ingrandes-Le Fresne sur Loire (eks territorju tal-muniċipalità ddelegata ta' Ingrandes), Mauges-sur-Loire (eks territorju tal-muniċipalitajiet iddelegati ta' Mesnil-en-Vallée, Montjean-sur-Loire u La Pommeraye), La Possonnière, SaintGeorges-sur-Loire, Saint-Germain-des-Prés. Il-mapep li jirrappreżentaw iż-żona ġeografika jistgħu jiġu kkonsultati fuq is-sit web tal-Istitut Nazzjonali tal-Oriġini u l-Kwalità." Emenda editorjali : il-lista l-ġdida ta' entitajiet amministrattivi tqis il-fużjonijiet jew emendi oħrajn ta' żoni amministrattivi minn dakinhar tal-approvazzjoni tal-ispeċifikazzjoni. Għal aktar ċertezza legali, il-lista tirreferi għall-verżjoni fis-seħħ tal-kodiċi ġeografiku uffiċjali, li jiġi ppubblikat kull sena mill-INSEE. Il-perimetru taż-żona ġeografika jibqa' strettament identiku. Fl-aħħar nett, biex il-pubbliku jkun infurmat aħjar, issir referenza għad-disponibbiltà fuq is-sit web tal-INAO, ta' mapep li jirrappreżentaw iż-żona ġeografika. Il-punt 6 tad-Dokument Uniku dwar iż-żona ġeografika huwa emendat kif xieraq. Fil-punt IV(3) tal-Kapitolu 1, il-lista tal-muniċipalitajiet hija sostitwita b'dan li ġej: id-dipartiment ta' Loire-Atlantique : Vair-sur-Loire (eks territorju tal-muniċipalità delegata ta' Anetz). ; Dan jippermetti li jitqiesu l-fużjonijiet differenti tal-muniċipalitajiet li jkunu saru mill-aħħar verżjoni tal-ispeċifikazzjoni. Il-perimetru taż-żona fil-viċinanza immedjata jibqa' strettament identiku. Il-punt 9 tad-Dokument Uniku dwar il-kundizzjonijiet addizzjonali huwa emendat kif xieraq. Fil-punt VI(2) tal-Kapitolu 1, ġie miżjud : "Hija obbligatorja kopertura veġetali kkontrollata, naturali jew miżrugħa, bejn ir-ringieli; fin-nuqqas ta' din il-kopertura veġetali, l-operatur irid jaħdem ir-raba' bil-għan li jiżgura li jkollu l-veġetazzjoni naturali taħt kontroll inkella jrid jiġġustifika l-użu ta' prodotti tal-bijokontroll approvati mill-awtoritajiet pubbliċi fil-vitikultura. Meta jintużaw l-erbiċidi tal-bijokontroll fuq roqgħa art, l-użu ta' erbiċidi oħra huwa pprojbit. " Din l-emenda takkumpanja l-evoluzzjoni attwali tal-prattiki tal-operaturi favur l-agroekoloġija fil-vinji ta' Anjou inġenerali. Tirrifletti ż-żieda fil-konsiderazzjoni tat-tħassib ambjentali fil-proċeduri tekniċi. Bil-promozzjoni tal-preżenza ta' kopertura veġetali, jew bl-użu ta' metodi mekkaniċi għat-tneħħija tal-ħaxix ħażin jew bl-użu ta' prodotti ta' bijokontroll, l-emenda għandha l-għan li tnaqqas l-użu tal-erbiċidi kimiċi. Dan it-tnaqqis fl-erbiċidi għandu jagħmilha possibbli li tissaħħaħ il-protezzjoni tal-ħamrija tad-dwieli u li jiġu ppreservati l-karatteristiċi naturali tagħha (il-fertilità, il-bijodiversità, il-purifikazzjoni bijoloġika), li jikkontribwixxu għall-kwalità u għall-awtentiċità tal-inbejjed u li jsaħħu l-kunċett ta' territorju. Id-Dokument Uniku mhuwiex affettwat minn din l-emenda. Fil-punt VII(1)(a) tal-Kapitolu 1, tħassret is-sentenza "Id-data tal-bidu tal-ħsad hija stabbilita skont id-dispożizzjonijiet tal-Artikolu D. 645-6 tal-kodiċi rurali u tas-sajd marittimu. ". L-istabbiliment ta' data għall-bidu tal-ħsad ma għadux meħtieġ illum, peress li l-operaturi issa għandhom firxa wiesgħa ta' għodod li jippermettulhom jivvalutaw sew il-maturità tal-għeneb. Kull operatur għandu għadd ta' apparati u tagħmir, kemm personali kif ukoll kollettivi, li jagħmluha possibbli li tiġi ddeterminata b'mod preċiż id-data ottimali tal-bidu tal-ħsad ta' kull roqgħa, skont l-għanijiet tal-produzzjoni. Id-Dokument Uniku mhuwiex affettwat minn din l-emenda. Fil-punt IX(1)(c) tal-Kapitolu 1, is-sentenza : "Kull operatur għandu jkollu kmamar ta' fermentazzjoni kbar biżżejjed li jipproduċu mill-inqas 1,4 drabi r-rendiment medju tal-azjenda agrikola matul l-aħħar ħames snin. " ġiet sostitwita bis-sentenza : "Kull operatur għandu jkollu kmamar ta' fermentazzjoni kbar biżżejjed li jipproduċu mill-inqas 1,4 drabi l-volum medju tal-inbid prodott matul dawn l-aħħar ħames snin. " Id-Dokument Uniku mhuwiex affettwat minn din l-emenda. Il-punt IX(5)(b) tal-Kapitolu 1 dwar id-data tal-kummerċjalizzazzjoni tal-inbejjed bejn id-depożitanti awtorizzati huwa mħassar. Id-Dokument Uniku mhuwiex affettwat minn din l-emenda. Ir-rabta ġiet riveduta biex jiġi aġġornat l-għadd ta' muniċipalitajiet ikkonċernati (8 minflok 10). Il-punt 8 tad-Dokument Uniku dwar ir-rabta huwa emendat kif xieraq. Fil-punt II(3) tal-Kapitolu 2, il-kelma "qawwa" tiġi sostitwita b'"naturali". Sabiex tiġi żgurata l-konsistenza fl-abbozzar tal-kliem użat fl-ispeċifikazzjonijiet kollha taż-żona ta' Anjou Saumur, il-kliem "qawwa alkoħolika naturali skont il-volum" jissostitwixxi t-termini "qawwa alkoħolika" jew "grad". Dawn l-emendi jtejbu l-leġġibbiltà ta' dawn l-ispeċifikazzjonijiet. L-armonizzazzjoni tad-dispożizzjonijiet dwar iż-żamma ta' reġistri hija maħsuba biex tiffaċilita t-tfassil tal-pjan ta' spezzjoni u l-kontroll ta' dawn ir-reġistri. Id-Dokument Uniku mhuwiex affettwat minn din l-emenda. Il-Kapitolu 3 ġie rivedut biex jiżgura l-koerenza fl-abbozzar tal-punti ewlenin li għandhom jiġu eżaminati fl-ispeċifikazzjonijiet taż-żona ta' Anjou Saumur. Id-Dokument Uniku mhuwiex affettwat minn din l-emenda. DOP - Denominazzjoni ta' Oriġini Protetta Dawn huma nbejjed bojod bla gass magħmulin minn għeneb maħsud meta jkun misjur iżżejjed (konċentrazzjoni naturali maz-zokk bil-moffa nobbli jew mingħajrha), eleganti b'kumplessità aromatika kbira (aromi ta' fjuri, ta' frott frisk jew niexef jew ta' konfettura) li jingħaqdu biex fil-palat jagħqdu l-ħlewwa mal-freskezza. Dawn għandhom: Qawwa alkoħolika naturali minima skont il-volum ta' 14 %. Kontenut ta' zokkor fermentabbli (glukożju + fruttożju), wara l-fermentazzjoni ta' mill-inqas 34 g/l. Il-qawwa alkoħolika proprja minima hija ta' 10 u 11 għall-inbejjed li l-qawwa alkoħolika naturali tagħhom skont il-volum hija inqas minn 18 %. Il-kontenut totali ta' aċidità u ta' diossidu tal-kubrit huwa dak stabbilit fil-leġiżlazzjoni Komunitarja. Prattika enoloġika speċifika L-arrikkiment huwa awtorizzat skont ir-regoli stipulati fl-ispeċifikazzjoni. Prattika enoloġika speċifika L-użu ta' biċċiet tal-injam huwa pprojbit. Minbarra d-dispożizzjonijiet ta' hawn fuq, l-inbejjed għandhom jikkonformaw mar-rekwiżiti kollha stabbiliti fil-livell Komunitarji kif ukoll fil-Kodiċi Rurali u tas-Sajd Marittimu f'dak li għandu x'jaqsam mal-prattiki enoloġiċi użati. Prattika tal-kultivazzjoni Densità minima tat-tħawwil : 4000 pjanta /ettaru. Dawn id-dwieli ma jistax ikollhom distanza bejn ir-ringieli ta' aktar minn 2.50 m u distanza bejn il-pjanti fl-istess ringiela trid tkun inqas minn 1 m. L-irqajja' ta' art bid-dwieli b'densità ta' tħawwil ta' inqas minn 4 000 pjanta/ettaru iżda ta' mill-inqas 3 300 pjanta/ettaru għandhom ikunu intitolati għall-AOC għall-ħsad, soġġetti għall-konformità mar-regoli relatati mar-regoli dwar il-kannizzati u mal-għoli tal-weraq stipulati fl-ispeċifikazzjonijiet. L-ispazju ta' bejn ir-ringieli ta' dawn l-irqajja' ta' art bid-dwieli ma jistax ikun aktar minn 3 m u l-ispazju ta' bejn il-pjanti fl-istess ringiela jrid ikun inqas minn 1 m. Prattika tal-kultivazzjoni Il-vinji jinżabru sa mhux aktar tard mit-30 ta' April, b'metodi differenti ta' żbir, b'massimu ta' 12-il rimja għal kull pjanta u 4 rimjiet fuq iz-zokk it-twil. Prattika tal-kultivazzjoni L-għeneb jinħasad manwalment bi ħsad selettiv suċċessiv. Prattika tal-kultivazzjoni 40 ettolitru għal kull ettaru Il-fażijiet kollha tal-produzzjoni jsiru fiż-żona ġeografika, li l-perimetru tagħha jkun jinkludi t-territorju tal-muniċipalitajiet li ġejjin, fid-dipartiment ta' Maine-et-Loire, abbażi tal-kodiċi ġeografiku uffiċjali tal-2018: Bouchemaine, Chalonnes-sur-Loire, Champtocé-sur-Loire, Ingrandes-Le Fresne sur Loire (eks territorju tal-muniċipalità delegata ta' Ingrandes), Mauges-sur-Loire (eks territorju tal-muniċipalitajiet delegati ta' Mesnilen-Vallée, Montjean-sur-Loire u La Pommeraye), La Possonnière, SaintGeorges-sur-Loire, Saint-Germain-des-Prés. Il-mapep li jirrappreżentaw iż-żona ġeografika jistgħu jiġu kkonsultati fuq is-sit web tal-Istitut Nazzjonali tal-Oriġini u l-Kwalità. Iż-żona ġeografika tikkorrispondi għas-setturi ta' għoljiet tax-shale max-xatt tal-Loire. Din hija l-parti l-aktar fil-Punent tal-vinji tad-denominazzjoni ta' oriġini kkontrollata "Anjou". Fl-2018, din estendiet fuq it-territorju ta' 8 muniċipalitajiet fil-Punent tad-dipartiment ta' Maine-et-Loire. Tibda fuq il-periferija ta' Angers, fil-muniċipalità ta' Bouchemaine, sal-konfluwenza tal-Loire u tal-Maine, imbagħad testendi fuq iż-żewġ naħat tax-xmara, sa Ingrandes-sur-Loire u Le Mesni-en-Vallée, lejn Nantes. Il-klima moderata hija influwenzata sew mix-xmara. Il-vinji jinsabu fuq l-eqreb għoljiet li jmissu ma' din tal-aħħar u mhumiex itwal minn 3 kilometri. Minn din id-distanza lejn it-Tramuntana u lejn in-Nofsinhar, il-pajsaġġ jikkonsisti prinċipalment minn mergħat u boskijiet. L-isem "Coteaux de la Loire" juri t-topografija tal-vinji bl-inklinazzjonijiet differenti tagħha. Filwaqt li fil-muniċipalità ta' Bouchemaine, l-għoljiet huma weqfin ħafna, dawk tal-muniċipalitajiet ta' Ingrandes-sur-Loire u ta' Saint-Georges-sur-Loire huma ferm inqas weqfin. Il-ħamrija f'irqajja' ta' art demarkati b'mod preċiż għall-ġbir tal-għeneb issir mill-formazzjonijiet primarji tal-Massif Armorikan. Din il-ħamrija hija magħmula minn schale ftit li xejn żviluppat jew minn ħamrija ramlija u bix-shale. Hawnhekk jistgħu jinstabu wkoll xi ħamrija żviluppata li tkun ġejja mill-ġebel volkaniku u xi ħamrija kannella tal-ġir minn Dévonien. Dawn it-tipi ta' ħamrija mhumiex fondi u s-sodda tal-blat spiss tinsab f'fond ta' inqas minn 0.40 m. Dawn ma għandhom l-ebda sinjal idromorfiku u r-riżervi tal-ilma huma moderati ħafna. Il-klima hija ta' tip oċeanika. In-natura oċeanika tal-klima hija moderata minħabba l-fœhn b'effett tal-għoljiet ta' Mauges, li jinsabu fil-Punent tal-għelieqi bid-dwieli. Il-medja annwali ta' xita hija ta' 650 millimetru u hija kkaratterizzata minn firxa wiesgħa ta' riħ umduż, iżda mbagħad taqbeż it-800 mm fuq l-għoljiet ta' Mauges. Il-Loire għandha wkoll funzjoni ta' kontroll tat-temperatura matul is-sena. Flimkien mat-topografija, l-espożizzjoni tal-għoljiet hija essenzjali. Fuq ix-xatt tal-lemin, il-vinji esposti għan-Nofsinhar huma protetti mill-irwiefen kesħin mit-Tramuntana u għalhekk jibbenefikaw minn kundizzjonijiet favorevoli ħafna. Fuq ix-xatt tax-xellug, l-effett drenanti tal-ilma mix-xmara għall-arja kiesħa għandu rwol ewlieni fit-tisħin tal-għoljiet li jħarsu lejn it-Tramuntana. Xi postijiet l-aktar kennija, huma protetti mir-riħ u b'hekk jibbenefikaw minn gwadann tas-sħana. Fl-aħħar nett, il-Loire għandha rwol ewlieni fiż-żmien il-ħsad, billi tgħin fil-formazzjoni tan-nida bikrija ta' filgħodu li hija essenzjali għall-iżvilupp tal-"moffa nobbli". Filwaqt li l-istorja tad-dwieli ta' Anjou tmur lura għas-seklu 9, ir-referenza eżatta għall-vinji "Coteaux de la Loire" tidher għall-ewwel darba fl-1749 fit-"Traité sur la nature et la culture de la vigne" (Trattat dwar in-natura u l-kultivazzjoni tad-dwieli) tas-Sur Bidet u s-Sur Duhamel de Monceau, li tgħid li f'din il-vinja : "It-territorju, li huwa diffiċli ħafna li jinħadem, issa huwa kkultivat perfettament u mħawwel kollu kemm hu bid-dwieli...". Dikjarazzjoni mill-Kunsill tal-Istat dwar miżuri amministrattivi meħuda fl-1804 turi li dan ir-reġjun jipproduċi biss inbejjed bojod : "Jekk iż-żewġ naħat tal-Loire huma favorevoli biss għall-kultivazzjoni tal-inbejjed bojod, u jekk dawk l-inbejjed jiffurmaw parti importanti tal-kummerċ...". Din id-dikjarazzjoni tirreferi wkoll għall-Belġju li, dak iż-żmien, kien iħobb l-inbejjed tal-"Coteaux de la Loire". Aktar reċentement, fl-1842, is-Sur Auguste Petit-Lafitte qal li : "Il-Gros Pineau jew ix-Chenin hija l-aktar varjetà ta' għenba prezzjuża. " Il-vinji ta' Anjou huma l-art ideali għall-varjetà tal-għenba Chenin B. Varjetà rustika, bil-potenzjal tagħha li jvarja ħafna skont it-tip ta' ħamrija, jew, b'mod aktar ġenerali, il-post li fih tkun imħawwla. Il-produtturi tal-inbid ukoll fehmu malajr il-valur tal-ħsad ta' din il-varjetà fi stadju avvanzat ta' maturità u skont tekniki partikolari. Il-Konti Odart, fl-1845, fit-"Traité des cépages" ("Trattat dwar il-varjetà tal-għeneb") tiegħu, jgħid : "Jenħtieġ li tiżdied ukoll il-kundizzjoni li trid tinħasad biss f'perjodu li jkun qabeż il-maturazzjoni, bħal meta tasal il-festa tal-Qaddisin Kollha, meta l-qoxra, imrattba mix-xita, tibda titqaxxar. " Għalhekk, il-maturazzjoni żejda hija parti integrali tal-ħsad. Jullien, fl-1816, f'"Topographie de tous les vignobles connus" (Topografija tal-vinji kollha magħrufa), jgħid li : "Fl-inbejjed tajbin, l-għeneb jinħasad bosta drabi ; l-għeneb tal-ewwel u t-tieni ħsad, jinħasad biss l-aktar għeneb misjur biex jiġu prodotti l-inbejjed għall-esportazzjoni; l-inbejjed li jsiru bit-terza jintużaw għall-konsum fil-pajjiż..." Il-kultivazzjoni tad-dwieli, f'din il-vinja għandha, evolviet bl-istess mod bħal fil-kumplament ta' Anjou. Fil-fatt, il-wasla tas-sensara Olandiżi fis-seklu 16, wasslet għat-tkabbir tas-suq tal-"inbejjed għall-baħar" (destinati għal pajjiżi barranin) prodotti minn dwieli maqtugħin biz-zokk qasir (nodu wieħed jew tnejn). Is-suq intern, immirat l-aktar lejn il-forniment ta' Pariġi, kien qiegħed jiżviluppa wkoll, b'inbejjed ta' reputazzjoni aktar baxxa żviluppati minn dwieli maqtugħin biz-zokk twil (sitt jew seba' nodi). Fi tmiem it-Tieni Gwerra Dinjija, il-produzzjoni ġiet prinċipalment diretta lejn it-tiftix għal inbejjed "nofshom misjura" li kienu simili għall-"inbejjed għal Pariġi" fil-passat. L-isforzi li jiġu prodotti nbejjed b'identità qawwija, b'konċentrazzjoni kbira ta' zokkor, reġgħet bdiet mis-snin tmenin. L-inbejjed bid-denominazzjoni ta' oriġini kkontrollata "Anjou-Coteaux de la Loire" jitqiesu bħala nbejjed "ħelwin" mill-aqwa (magħrufin lokalment bħala "likur") ta' Anjou. Il-karatteristika ewlenija tal-inbejjed hija l-eleganza. Dawn l-inbejjed għandhom aroma kumplessa ħafna, li fil-biċċa l-kbira tal-każijiet tgħaqqad aromi ta' fjuri ma' dawk ta' frott frisk, jew saħansitra niexef jew konfettura, u jqanqlu togħma ta' "ħlewwa ta' Anjou". Fil-palat, huma jikkombinaw il-freskezza mal-ħlewwa. Ħfief bħal-Loire fis-sajf, jew invażivi bħall-għargħar tagħha fix-xitwa, l-inbejjed tad-denominazzjoni ta' oriġini kkontrollata "Anjou-Coteaux de la Loire", ikun xi jkun iż-żmien, jafu juru l-kwalità tagħhom. Il-kombinazzjoni tal-ħamrija baxxa ma' topografija li tippermetti esponiment eċċellenti, li tiffavorixxi provvista ta' ilma regolari, tippermetti lill-varjetà tal-għeneb tax-Chenin B tesprimi l-effett sħiħ tagħha. L-istennija tal-maturazzjoni żejda tal-għeneb, l-istennija għall-waqt ideali sabiex fih isir il-ħsad tal-għeneb f'perjodu avvanzat fil-ħarifa u t-twettiq ta' għażliet manwali suċċessivi fl-istess roqgħa ta' art biex jintgħażel l-għeneb, ikkonċentrat b'mod naturali jew affettwat b'"moffa nobbli" ("mixwija"), juru fl-istess ħin kemm l-għarfien tal-produtturi kif ukoll il-kapaċità partikolari ħafna tal-varjetà tal-għeneb tax-Chenin B. Din tal-aħħar hija deskritta, fl-1861, minn Guillory Aîné : "Il-ħsad tal-għeneb, bi ftit eċċezzjonijiet, isir f'Ottubru, wara li jiġi aċċertat li l-għeneb ikun perfettament matur, u li jkun hemm mill-inqas kwart imħassar. " Il-kombinazzjoni ta' ambjent partikolari, ta' varjetà ta' għenba li tkun perfettament adattata għalih u ta' persuni li jkunu jafu kif jisfruttaw dawn il-kwalitajiet, tagħmilha possibbli li jinkisbu nbejjed partikolarment oriġinali. Diversi kitbiet jagħtu xhieda tan-natura magħrufa sew ta' dawn l-inbejjed, bħal dawk ta' M. Petit-Lafitte, li jgħid: "Meta dawk id-dwieli jinżabru għal nodu wieħed jew tnejn, huma jipprovdu nbejjed li huma ħelwin u delikati u li huma mfittxija mill-Belġju. " Fir-rigward ta' Guillory Aîné, fl-1861, f'"Bulletin de la Société Agricole et Industrielle d'Angers" (Bulettin tas-Soċjetà Agrikola u Industrijali ta' Angers), huwa jfakkarna li: "Dawn l-artijiet x'aktarx mhumiex tajbin għal għelejjel oħra, mingħajr ma tiġġarrab spiża kbira, minħabba l-fertilità dgħajfa tagħhom; bħala riżultat, mhumiex tant abbundanti fl-inbid ; barra minn hekk, li kieku ma kinitx il-kwalità tagħhom li żammet il-prezz ftit għoli, il-kultivazzjoni tad-dwieli nnifisha kienet tiġi abbandunata minnufih. " Qafas ġuridiku: Leġiżlazzjoni nazzjonali Tip ta' kundizzjoni supplimentari: Deroga dwar il-produzzjoni fiż-żona ġeografika demarkata Deskrizzjoni tal-kundizzjoni: Iż-żona fil-viċinanza immedjata, definita b'deroga għall-vinifikazzjoni, il-produzzjoni u l-maturazzjoni tal-inbejjed, hija magħmula mit-territorju tal-muniċipalitajiet li ġejjin, fuq il-bażi tal-kodiċi ġeografiku uffiċjali tal-2018 : id-dipartiment ta' Loire-Atlantique : Vair-sur-Loire (eks territorju tal-muniċipalità delegata ta' Anetz). ; Qafas ġuridiku: Leġiżlazzjoni nazzjonali Tip ta' kundizzjoni supplimentari: Dispożizzjonijiet addizzjonali dwar it-tikkettar Deskrizzjoni tal-kundizzjoni: L-informazzjoni fakultattiva kollha għandha tinkiteb fuq it-tikketti b'ittri li d-daqs tagħhom, kemm fl-għoli kif ukoll fil-wisa', ma jkunux aktar mid-doppju tad-daqs tal-ittri li jifformaw l-isem tad-denominazzjoni ta' oriġini kkontrollata. Qafas ġuridiku: Leġiżlazzjoni nazzjonali Tip ta' kundizzjoni supplimentari: Dispożizzjonijiet addizzjonali dwar it-tikkettar Deskrizzjoni tal-kundizzjoni: Id-daqs tal-ittri tad-denominazzjoni ġeografika "Val de Loire" ma għandhomx ikunu akbar, kemm fl-għoli kif ukoll fil-wisa', minn żewġ terzi tad-daqs tal-ittri li jifformaw l-isem tad-denominazzjoni ta' oriġini kkontrollata. Tikkettar : Unità ġeografika iżgħar Qafas ġuridiku: Leġiżlazzjoni nazzjonali Tip ta' kundizzjoni supplimentari: Dispożizzjonijiet addizzjonali dwar it-tikkettar Deskrizzjoni tal-kundizzjoni: It-tikkettar tal-inbejjed tad-denominazzjoni ta' oriġini kkontrollata jista' jispeċifika l-isem ta' unità ġeografika iżgħar, bil-kundizzjoni li: - ikun post irreġistrat; - ikun fuq id-dikjarazzjoni tal-ħsad. L-isem ta' dan il-post irreġistrat għandu jiġi stampat b'ittri li d-daqs tagħhom ma jkunx iktar mill-għoli u mill-wisa', minn nofs dawk tal-ittri li jiffurmaw l-isem tad-denominazzjoni ta' oriġini kkontrollata.
Extracted from C_038_2020.html